Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 1162/08/5502	Čadca, 15.11.2012
EEČ : 2-37-212-2012

U Z N E S E N I E

Trestná vec:	neznámy páchateľ
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Čadca
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie.
ako otec dcéry XXXXX, nar. 10.02.2001, ktorá je vo výchove a starostlivosti u svojej matky XXXXX, nar. 15.01.1975, bytom Krásno nad Kysucou - Kalinov č. 1305, okr. Čadca, si úmyselne riadne neplnil svoju vyživovaciu povinnosť, na základe zákona o rodine matka žiadala, aby prispieval v sume 5.000,- Sk (165,97 €) mesačne na výživnom, neplatil výživné v dobe od mesiaca marec 2008, čím za uvedené obdobie  na výživnom dlhoval  najmenej 2.056,63 €.

lebo je trestné stíhanie neprípustné podľa § 9 odsek 1 písmeno g
Odôvodnenie:
Na základe článku 6 odseku 1 Európskeho dohovoru o odovzdávaní trestného konania, dojednaného dňa 15. mája 1972 v Štrasburgu bolo trestné oznámenie odovzdané do Rakúskej Republiky, nakoľko podozrivý XXXXX v Egypte je občanom Rakúska, s trvalým pobytom na adrese A-1110 Viedeň, Lorystrasse 47/4/11.

Dňa 15.11.2012 bol Krajskou prokuratúrou v Žiline Okresnej prokuratúre v Čadci doručený rozsudok súdu vo Viedni, Rakúsko sp. zn. 11 U 399/11p zo dňa 22. októbra 2012, ktorým bolo v trestnej veci XXXXX rozhodnuté. 

Podľa článku 54 Dohovoru, ktorým sa vykonáva Schengenská dohoda zo 14. júna 1985 uzatvorená medzi vládami štátov hospodárskej únie Beneluxu, SRN a Francúzskej republiky, podpísaného v Schengene dňa 19. júna 1990, ktorý ratifikovala SR aj Rakúska republika,predstavuje uvedené rozhodnutie prekážku rozhodnutej veci.

Podľa § 215 odsek  1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

Podľa § 9 odsek 1 písmeno g)  Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje  medzinárodná zmluva.

Keďže v tomto prípade je trestné stíhanie neprípustné podľa § 9 ods. 1 písm. g) Trestného poriadku z vyššie uvedených dôvodov, rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do 3 dní 
odo dňa jeho oznámenia cestou Okresnej prokuratúry Čadca 
na Krajskú prokuratúru Žilina. 
Sťažnosť má odkladný účinok. 

Mgr. Miloš Kováč
prokurátor